Tècniques d’entrenament (1)

0.6

En els entrenaments de programació de la UPC hi ha xocolatines, coques,
panellets, torrons, magdalenes... Per què calen? Quan un estudiant
intenta resoldre un problema, la seva autoestima puja o baixa en funció
de si ho aconsegueix. Si l’autoestima baixa per sota d’un llindar de
resistència mental −R, l’estudiant deixa d’entrenar i se’n va plorant.
Per evitar-ho, el professor Oak la pot pujar tant com vulgui repartint
galetes (cada galeta suma un). Curiosament, a vegades es produeix el
fenomen oposat: alguns estudiants amb massa autoestima (per sobre de R),
es creuen molt bons i deixen d’entrenar. Per evitar aquests casos, unes
quantes fuetejades fan baixar l’autoestima (cada cop de fuet resta un).

Coneixent quin increment d’autoestima provocarà cada problema en un
estudiant fixat, quina és la mínima resistència mental R que cal que
tingui perquè no marxi de l’entrenament, si s’escull de forma òptima la
quantitat de galetes o de cops de fuet que cal donar-li abans de
resoldre cada problema?

0.45

[image]

Entrada

L’entrada consisteix en diversos casos, cadascun amb el nombre de
problemes n, seguit, en l’ordre que s’intentaran resoldre els problemes,
dels n increments x_(i) d’autoestima que provoquen cadascun. Suposeu
1 ≤ n ≤ 10⁴, i que els x_(i) són enters entre −10⁴ i 10⁴.

Sortida

Per a cada cas, escriviu la mínima resistència mental R que ha de tenir
l’estudiant. Suposeu que la seva autoestima inicial és zero.

Informació del problema

Autoria: Maria Bauzà i Ferran Alet

Generació: 2026-01-25T11:12:02.725Z

© Jutge.org, 2006–2026.
https://jutge.org
